പുതുതായി രണ്ടെണ്ണം കൂടി വരുന്നു അടുത്ത സീസണ് ഐ.പി.എല്ലില് 10 ടീമുകള് മുംബൈ: പണക്കിലുക്കത്തിന്റെ വേദിയായ ഇന്ത്യന് ക്രിക്കറ്റ് കണ്ട്രോള് ബോര്ഡിനെ കൂടുതല് സമ്ബന്നമാക്കി രണ്ടു ടീമുകള് കൂടി വരുന്നു. 2022 സീസണ് മുതല് 10 ടീമുകള് മത്സരിക്കാനുണ്ടാകും. ഒരു ടീമിന് അടിസ്ഥാന വിലയായി ആദ്യം 1700 കോടി നിശ്ചയിച്ചത് 2,000 കോടിയായി ഉയര്ത്തിയിട്ടുണ്ട്. കൂടുതല് വന്കിട സ്ഥാപനങ്ങള് ലേലത്തില് പങ്കെടുത്താല് തുക പിന്നെയും ഉയരും. ഇതുവഴി ബി.സി.സി.ഐക്ക് രണ്ടു ടീമുകളുടെയും വിലയായി 5,000 കോടി രുപ വരെ ലഭിക്കുമെന്നാണ് കണക്കുകൂട്ടല്. 3,000 കോടി രൂപ വിറ്റുവരവുള്ള സ്ഥാപനങ്ങള്ക്ക് ലേലത്തില് പങ്കുചേരാം. മൂന്നുവരെ വ്യവസായ സ്ഥാപനങ്ങള് ഒന്നായി കണ്സോര്ട്യം രൂപവത്കരിച്ചും ഭാഗമാകാം. അതില് കൂടുതല് അനുവദിക്കില്ല.രണ്ടു പുതുമുഖ ടീമുകള് എത്തുന്നതോടെ മൊത്തം 74 മത്സരങ്ങളാകും അടുത്ത സീസണ് ഐ.പി.എല്ലില് അരങ്ങേറുക.